****

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 024-04/22-01/9**

**URBROJ: 2198-31-02-22-2**

**U Gračacu, 7. studenog 2022. g.**

**ZAPISNIK**

12. sjednice Općinskog vijeća Općine Gračac održane u ponedjeljak 7. studenog 2022. g. s početkom u 17 sati u općinskoj vijećnici.

Sjednicom predsjedava predsjednica Općinskog vijeća Slavica Miličić koja pozdravlja nazočne, otvara sjednicu i poziva na utvrđivanje kvoruma:

NAZOČNI VIJEĆNICI: Rajko Obradović, Rade Dubajić, Boban Brkić, Dajana Šušnja Jasenko, Tadija Šišić, Ružica Tulumović, Zlatko Burić, Viktor Kupčak, Slavica Miličić, Ankica Rosandić.

NENAZOČNI: Luka Radusin, Milorad Stanisavljević, Jovica Ilić.

Nazočno je 10 od 13 vijećnika, stoga postoji kvorum za održavanje sjednice.

OSTALI NAZOČNI: Općinski načelnik Robert Juko, pročelnica Jedinstvenog upravnog odjela Općine Gračac Bojana Fumić, službenica Nataša Tunjić, direktor trgovačkog društva GRAČAC ČISTOĆA Marko Gale, ADRIATIC FARMING d.o.o. Zadar- član uprave Miodrag Lacić.

Aktualni sat otvara se u 17,05:

Rade Dubajić: u vezi pisma ADRIATIC FARMING d.o.o. u vezi promjene prostornog plana, dostavljeno je pismo namjere, predlaže da se omogući predstavniku tvrtke g. Miodragu Laciću da upozna vijećnike s poslovnim planovima tvrtke. Predsjednica čita pismo namjere za ulaganje- proširenje zone ribogojilišta i gradnju novog proizvodnog pogona na području k. o. Suvaja, za područje proširenja u završnoj su fazi postupka kupoprodaje od fizičkih osoba koje su vlasnici zemljišta na tom području. Predmetna zemljišta imaju površinu cca 52800 m2, a nalaze se unutar poljoprivredne namjene- izdvojena građevinska područja. Potrebna je izmjena u članku 149. PPUO Gračac gdje su propisani uvjeti za zonu ribogojilišta. Namjeravaju proširiti postojeću lagunu te pristupiti faznoj izgradnji proizvodne građevine maksimalne brutto površine 10525 m2 za realizaciju proizvodnog pogona s potrebnom komunalnom infrastrukturom. Planiraju zadržati postojeću radnu snagu te zaposliti još 6-10 novih radnika. Mole pokretanje ciljane (točkaste) izmjene PPUO Gračac uz spremnost podmirenja troškova izrade. Miodrag Lacić zahvaljuje na mogućnosti pojašnjenja te načelniku na prijemu, objasnio je proceduru, tvrtka je u većinskom vlasništvu norveških investitora, jedinstven u svijetu, prvi model gdje se pastrva i losos, koji su ista obitelj ribe, prvo uzgaja u Suvaji, a onda prebacuje u more; izgleda kao losos. Tvrtka je prodana, u Velebitskom kanalu se dobila koncesija, Lukovo Šugarje i Jablanac, do kraja godine se očekuje natječaj Ministarstva mora za 4 dodatne lokacije, za sve je potreban preduzgoj u rijeci, osim ove lokacije boljih kapaciteta nema, sadašnji kapaciteti su mali, to je recirkulirajući akva sustav, ne bi klasično pod zemljom, ovo bi bilo u vanjskim bazenima od inoksa, kontrola kisika i temperature, ubrzava se proces i količine, oko 10 milijuna eura planira se uložiti u vanjske bazene. U toplim morima nisu uspijevali losos i pastrva, ovdje s Velebitom je druga priča jer se snižavaju temperature, konstantne su i s velikim postotkom kisika. U dijelu prostornog plana mogao bi se produžiti u prirodnom nizu, jedna faza iduće godine, druga nakon ljeta i treća 2024. godine. 400 tona mlađi mogu uzgajati, imaju dozvolu, nema utjecaja na rijeku Unu, za ovaj RAS sustav potrebno je 10-12 puta manje vode za uzgoj. Htjeli bi izraziti našu spremnost, načelnik je rekao da nismo jedini, i Zadarska županija gleda naklono na to. I na postojećoj lokaciji je izgrađeno malo, u prvoj fazi mogli bi, to nisu fiksne građevine. ovaj broj 6-10 ljudi u prvoj fazi, kasnije još, to je radu u 3 smjene, blagdanima, vikendom. Plaće su bitno veće nego prosječne, sigurno bi privuklo dodatno broj ljudi. Danas je bio glavni investitor s delegacijom u Suvaji, cesta je napravljena. Rade Dubajić- ja sam voditelj, u testnoj fazi već je dosta uloženo, cijela filozofija je nova. Šest radnika je u stalnom radnom odnosu plus još jedan sa strane, u konačnici će trebati 30-ak. Predsjednica- a studija utjecaja na okoliš? Rade Dubajić: to je rađeno prema norveškim standardima, voda se filtrira kroz cijeli sustav na više nivoa, a i na izlaznim kanalima. Miodrag Lacić- studija se priprema, Ministarstvo poljoprivrede treba odobriti ovaj RAS. Losos se pokazao da skoro nema mortaliteta u odnosu na pastrvu, to je prva i osnovna faza u uzgoju ove ribe, u rijeci bez znatnog utjecaja na okoliš. Molimo da se uklopimo u izmjene PP-a s ostalim zahtjevima. Načelnik- hvalevrijedan projekt, u Zadarskoj županiji smo imali sastanak, 8. izmjena PP-a Zadarske županije je gotova, imali smo problema i mi ovdje. Svi su oni rekli da idu odmah u nove izmjene. ako možemo kroz ove točkaste izmjene. Kad Zadarska županija krene, da se i mi uklopimo, definitivno krenut ćemo u postupak. Neke veće izmjene neće moći na taj način. Rade Dubajić- tamo je već predviđeno planom, samo treba proširiti područje. Načelnik- malo je ozbiljnih od svih onih koji prođu. Miodrag Lacić- za RAS na Uni smo već prošle godine dobili zeleno svjetlo za sredstva od EU fondova. Zahvaljuje se svima što mu je omogućeno predstavljanje tvrtke i poslovnih planova.

Rajko Obradović- dokle se stiglo s programom raspolaganja poljoprivrednim zemljištem? Načelnik- ide dalje, izgubilo se nekoliko tjedana jer su zemljišne knjige odnijeli u Gospić radi digitalizacije, treba geodeta, neke će čestice ući u plan, ali neće na natječaj. Rajko Obradović- zašto neke idu u plan, ali neće na natječaj? Načelnik- suvlasništvo i slično. Bili smo u Gradu Benkovcu, oni su donijeli plan, upoznali su nas s problemima u provedbi. Mi ipak nemamo toliko puno različitih kultura. Rajko Obradović- koliko ima otprilike tih koje neće moći u natječaj, gdje je upitno? Načelnik- to sad tvrtka koja radi selektira, zbog više sile tražit će se još odgoda. Rajko Obradović: kada smo donosili zadnji put potvrde, u kojoj je to fazi, što se dešava, da li je odobreno? Predsjednica: imamo oko 16 potvrda, ja idem na teren da vidim je li to to što su oni napisali, poslat ću Vam i fotografije, problema je jako puno i između samih stočara i želje da prisvoje sebi, među najvećim stočarima su Dautovići, imaju i najviše, oni onda smetaju ovim manjima, imaju i konje. Odvjetnik Dragan Jurjević poslao je dopis, zastupa Nikolu Klanca, on tvrdi da zemljište koristi Nikola Klanac, Izlaskom na teren vidjelo se da nema žica, jedna čestica ograđena, oko 300 ha koje on traži nije upisano 2021. Govori da je ograđeno i da ima štalu, a koristi dom. Nadam da neće biti krvi. Rajko Obradović- čemu netrpeljivost ako je rečeno tko je bio u posjedu 2021. Predsjednica- angažiraju odvjetnike. Bit će problema, treba im ispaša. Kad budu natječaji bit će drukčije i bit će novaca. Koliko znam načelnik i Anka Šulentić su bili u Metkoviću. Rajko Obradović- za ovu godinu ništa. Predsjednica- Jakopović iz Poljoprivredne komore će nositi potvrde u Ministarstvo, djelatnici u Agenciji će ih prihvatiti.

Predsjednica iznosi ponovljeni zahtjev Srednje škole Gračac za financiranje za nabavke laptopa i udžbenika za učenike 1. razreda, radi poticanja upisa u ovu školu. Mole da se sredstva planiraju u proračunu za sljedeću godinu. Načelnik: razgovarao sam s ravnateljicom i nakon prvog dopisa i rekao da se javi pred izradu proračuna. I danas smo razmatrali da pomognemo koliko možemo. Bojana Fumić- prije nekoliko godina putem donatora osigurani su udžbenici, uz obvezu da će nadopuniti određeni broj za dalje, no koliko znamo od donatora, iz škole ih više nisu tražili. Možda bi pomogli opet. Ankica Rosandić- aktivni su, javljaju se na natječaje, kupili su dva laptopa za učenike, razgovarala sam i s ravnateljicom, traži da se kupe udžbenici i nekoliko laptopa. Nataša Tunjić- to se može planirati kao kapitalne pomoći školi, možda mogli biti nabavljeni tableti. Aktualni sat završen je u 17, 56.

Predsjednica predlaže dnevni red kao u pozivu za sjednicu:

**DNEVNI RED:**

1. Prijedlog Izvještaja o izvršenju Proračuna Općine Gračac za period od 01. 01. 2022. do 30. 06. 2022. godine
2. Prijedlog Odluke o raspisivanju natječaja za imenovanje ravnatelja Knjižnice i čitaonice Gračac
3. Prijedlog Odluke o raspisivanju izbora za vijeće Mjesnog odbora Srb
4. Prijedlog Odluke o imenovanju Općinskog izbornog povjerenstva
5. Prijedlog Odluke o imenovanju Etičkog odbora
6. Prijedlog Odluke o imenovanju Vijeća časti
7. Prijedlog Odluke o davanju suglasnosti na Opće uvjete isporuke komunalne usluge

javne tržnice na malo

1. Prijedlog Odluke o izmjenama i dopunama Odluke o određivanju visine prinudne zajedničke pričuve
2. Prijedlog Odluke o produljenju važenja Strategije razvoja turizma Općine Gračac za razdoblje 2017. do 2022. godine
3. Prijedlog Odluke o usvajanju Izvješća o radu općinskog načelnika Općine Gračac

za razdoblje siječanj- lipanj 2022. g.

Prijedloga za izmjene i dopune dnevnog reda nema, vijećnici glasuju te s 10 ZA, nitko PROTIV, nitko UZDRŽAN (od ukupno nazočnih 10 vijećnika), jednoglasno usvajaju predloženi dnevni red te isti glasi:

**DNEVNI RED:**

1. Prijedlog Izvještaja o izvršenju Proračuna Općine Gračac za period od 01. 01. 2022. do 30. 06. 2022. godine
2. Prijedlog Odluke o raspisivanju natječaja za imenovanje ravnatelja Knjižnice i čitaonice Gračac
3. Prijedlog Odluke o raspisivanju izbora za vijeće Mjesnog odbora Srb
4. Prijedlog Odluke o imenovanju Općinskog izbornog povjerenstva
5. Prijedlog Odluke o imenovanju Etičkog odbora
6. Prijedlog Odluke o imenovanju Vijeća časti
7. Prijedlog Odluke o davanju suglasnosti na Opće uvjete isporuke komunalne usluge

javne tržnice na malo

1. Prijedlog Odluke o izmjenama i dopunama Odluke o određivanju visine prinudne zajedničke pričuve
2. Prijedlog Odluke o produljenju važenja Strategije razvoja turizma Općine Gračac za razdoblje 2017. do 2022. godine
3. Prijedlog Odluke o usvajanju Izvješća o radu općinskog načelnika Općine Gračac

za razdoblje siječanj- lipanj 2022. g.

Prije prelaska na rad po dnevnom redu, predsjednica poziva vijećnike da se izjasne o eventualnim primjedbama na zapisnik prethodne sjednice. Primjedbi nema te se isti smatra jednoglasno usvojenim.

**Ad/1** Prijedlog Izvještaja o izvršenju Proračuna Općine Gračac za period od 01. 01. 2022. do 30. 06. 2022. godine

Nataša Tunjić objašnjava strukturu, prihodi su ostvareni oko 10 milijuna 505 tisuća kuna, iskazan je višak prihoda, korištena je proračunska zaliha u prvom dijelu godine. U obrazloženjima ima sve prikazano prema razredima. Prijava za raspravu nema. Vijećnici glasuju te s 10 ZA, nitko PROTIV, nitko UZDRŽAN (od ukupno nazočnih 10 vijećnika), jednoglasno donose

**Izvještaj o izvršenju Proračuna Općine Gračac**

**za period od 01. 01. 2022. do 30. 06. 2022. godine**

 koji se prilaže i sastavni je dio ovog zapisnika.

**Ad/2** Prijedlog Odluke o raspisivanju natječaja za imenovanje ravnatelja Knjižnice i čitaonice Gračac. Bojana Fumić objašnjava, radi se o isteku mandata ravnateljice, uvjeti sukladno važećem zakonu, predloženo je da Komisija za izbor i imenovanja provede prethodni postupak te uputi Općinskom vijeću na odlučivanje. Prijava za raspravu nema. Vijećnici glasuju te s 10 ZA, nitko PROTIV, nitko UZDRŽAN (od ukupno nazočnih 10 vijećnika), jednoglasno donose

**Odluku o raspisivanju natječaja za imenovanje**

 **ravnatelja Knjižnice i čitaonice Gračac**

koja se prilaže i sastavni je dio ovog zapisnika.

**Ad/3** Prijedlog Odluke o raspisivanju izbora za vijeće Mjesnog odbora Srb. Bojana Fumić objašnjava potrebu donošenja odluke, zbog isteka mandata vijeća Mjesnog odbora Srb. Predloženi je datum 11. prosinca 2022. godine. Prijava za raspravu nema. Vijećnici glasuju te s 10 ZA, nitko PROTIV, nitko UZDRŽAN (od ukupno nazočnih 10 vijećnika), jednoglasno donose

**Odluku o raspisivanju**

**izbora za vijeće Mjesnog odbora Srb**

koja se prilaže i sastavni je dio ovog zapisnika.

**Ad/4** Prijedlog Odluke o imenovanju Općinskog izbornog povjerenstva. Načelnik predlaže imenovanje Bojane Fumić za predsjednicu te Sandre Kukić i Jadranke Tomljenović za članice. Prijava za raspravu nema. Vijećnici glasuju te s 10 ZA, nitko PROTIV, nitko UZDRŽAN (od ukupno nazočnih 10 vijećnika), jednoglasno donose

**Odluku imenovanju Općinskog izbornog povjerenstva**

koja se prilaže i sastavni je dio ovog zapisnika.

**Ad/5** Prijedlog Odluke o imenovanju Etičkog odbora. Ankica Rosandić predlaže imenovanje Bojane Fumić za predsjednicu. Vijećnici zajedno predlažu imenovanje Ankice Rosandić i Luke Radusina za članove. Prijava za raspravu nema. Vijećnici glasuju te s 10 ZA, nitko PROTIV, nitko UZDRŽAN (od ukupno nazočnih 10 vijećnika), jednoglasno donose

**Odluku imenovanju Etičkog odbora**

koja se prilaže i sastavni je dio ovog zapisnika.

**Ad/6** Prijedlog Odluke o imenovanju Vijeća časti. Nema prijedloga, odlaže se te povlači s dnevnog reda dok se ne utvrde kandidati.

**Ad/7** Prijedlog Odluke o davanju suglasnosti na Opće uvjete isporuke komunalne usluge

javne tržnice na malo. Bojana Fumić objašnjava obvezu prema Zakonu o komunalnom gospodarstvu da na opće uvjete suglasnost prethodno donese Općinskog vijeće. Direktor GRAČAC ČISTOĆE Marko Gale- do sad se nije naplaćivalo, odvozimo im smeće, uredili smo. Boban Brkić- može li i u Srbu tako? Marko Gale- evo predložio sam načelniku, ako bude moglo za nagodinu. Vijećnici glasuju te s 10 ZA, nitko PROTIV, nitko UZDRŽAN (od ukupno nazočnih 10 vijećnika), jednoglasno donose

**Odluku o davanju suglasnosti**

**na Opće uvjete isporuke komunalne usluge**

**javne tržnice na malo**

koja se prilaže i sastavni je dio ovog zapisnika.

**Ad/8** Prijedlog Odluke o izmjenama i dopunama Odluke o određivanju visine prinudne zajedničke pričuve. Bojana Fumić: mala izmjena u odnosu na dostavljeni prijedlog u kojemu su dvojno iskazani novčani iznosi, ostaje iskaz samo u euru. U međuvremenu je pribavljeno mišljenje Ministarstva financija, budući da je riječ o općem aktu koji će stupiti na snagu tek 1. siječnja 2023. godine, iskazuje se iznos samo u euru. Direktor GRAČAC ČISTOĆE Marko Gale- sve se koristi za potrebe zgrada, porasla je vrijednost etalonske cijene građenja koja služi kao za određivanje visine prinudne pričuve po m2, predlaže se povećanje cijene pričuve te naknade prinudnom upravitelju. Vijećnici glasuju te s 10 ZA, nitko PROTIV, nitko UZDRŽAN (od ukupno nazočnih 10 vijećnika), jednoglasno donose

**Odluku o izmjenama i dopunama**

 **Odluke o određivanju visine prinudne zajedničke pričuve**

koja se prilaže i sastavni je dio ovog zapisnika.

**Ad/9** Prijedlog Odluke o produljenju važenja Strategije razvoja turizma Općine Gračac za razdoblje 2017. do 2022. godine. Bojana Fumić objašnjava, budući da je postupak izrade i donošenja Strategije trajao dugo i ona je već pred istekom, predlaže se produženje da se ista i dalje može primjenjivati, da se ne mora odmah ići u izradu nove. Prijava za raspravu nema. Vijećnici glasuju te s 10 ZA, nitko PROTIV, nitko UZDRŽAN (od ukupno nazočnih 10 vijećnika), jednoglasno donose

**Odluku o produljenju važenja Strategije razvoja turizma**

 **Općine Gračac za razdoblje 2017. do 2022. godine**

koja se prilaže i sastavni je dio ovog zapisnika.

**Ad/10** Prijedlog Odluke o usvajanju Izvješća o radu općinskog načelnika Općine Gračac

za razdoblje siječanj- lipanj 2022. g. Načelnik usmeno izlaže: kreće obnova prve zgrade, na tom tragu u siječnju je počeo dogovor za prvih 10 zgrada i za terene za gradnju kuća za mlade, najveći dio tih slatkih briga je riješen. Za četiri zgrade iz pričuve je financirana dokumentacija, ostali idu preko Središnjeg državnog ureda za obnovu i stambeno zbrinjavanje. Najviše angažmana je zahtijevalo poljoprivredno zemljište, tri sastanka u tri mjeseca, prvo oko produljenja važenja dokumentacije, onda oko tih potvrda, mogli su na neki preko DORH-a riješiti svoj status, stvoren je vakuum, sad je predsjednica Vijeća uzela to na sebe. Što se tiče ulagača, Prostorni plan je jedna od najgorih stvari, zašto nismo mogli ni Mohanji-ja, ni solarnu elektranu ni druge stvari. Tu su i tekuće stvari, od primanja građana, obilaska terena, sve što sam mogao rješavao sam. Prijava za raspravu nema. Vijećnici glasuju te s 9 ZA, nitko PROTIV, 1 UZDRŽAN (od ukupno nazočnih 10 vijećnika), većinom glasova donose

**Odluku o usvajanju Izvješća o radu**

 **općinskog načelnika Općine Gračac za razdoblje siječanj- lipanj 2022. g.**

koja se prilaže i sastavni je dio ovog zapisnika.

Boban Brkić- hotel u Srbu je netko zaključao, popisao sve unutra, ne znamo tko, imali smo stolova unutra, da li postoji mogućnost da se bivša samoposluga koristi za podušja, ne treba ni wc ni struja? Predsjednica- trebate se obratiti na Ministarstvo državne imovine da vam dodjeli na korištenje, imam ja kontakt. Rade Dubajić- zvao sam ja za poslovni prostor u zgradi gdje su stanovi, nema zgrade, samo čestica.

Završeno u 18,45.

**ZAPISNIČAR: PREDSJEDNICA:**

**Bojana Fumić, mag. iur. Slavica Miličić**